मूक-बधिर के उत्थान के लिए खेल करवाएगी डीफ फ्रेंडशिप सोसायटी
सिरसा | सिरसाडीफ फ्रेंडशिप सोसायटी की ओर से मूक-बधिरों के उत्थान के लिए कार्यक्रम का आयोजन किया जाएगा। इसके तहत 4 मार्च को पंचायत भवन में जिला स्तरीय वर्कशाॅप होगी। इस कार्यक्रम में ऐसे बच्चों को शामिल किया जाएगा जो बोल और सुन नहीं सकते। इस दौरान विशेष कैंप का आयोजन किया जाएगा तथा रोजमर्रा की कार्यशैली में सुधार के लिए ट्रेनिंग दी जाएगी। सोसायटी की ओर से बेटी बचाओ-बेटी पढ़ाओ अभियान के तहत इस कार्यक्रम का आयोजन किया जा रहा है। सिरसा डीफ फ्रेंडशिप सोसायटी की ओर से 5 मार्च को शहर के शहीद भगत सिंह स्टेडियम में विभिन्न खेल प्रतियोगिताओं का आयोजन कराएगी। सोसायटी के प्रवक्ता ने बताया कि स्टेडियम में एथलेटिक्स, कुश्ती, बैडमिंटन, टेबल टेनिस, बास्केटबाल, फुटबाल, वॉलीबाल, लॉन टेनिस प्रतियोगिताओं का आयोजन किया जाएगा। प्रवक्ता ने बताया कि 28 से 31 मार्च तक तमिलनाडू में नेशनल गेम्स होंगी।
hin_Deva hin_Deva